Mari Holm Lønseth

Mari Holm Lønseth (født 29. august 1991 i Trondheim) er en norsk jurist og politiker (H). Hun har vært stortingsrepresentant for Sør-Trøndelag siden 2017 og sitter i Stortingets kommunal- og forvaltningskomité.

Hun gikk studiespesialisering ved Byåsen videregående skole og tok mastergrad i jus ved Universitetet i Oslo i 2015. Hun har vært advokatfullmektig i advokatfirmaet Steenstrup Stordrange i Trondheim.

Lønseth ble valgt inn i Trondheim bystyre i 2011. Hun var leder i Trondheim Unge Høyre fra 2010 til 2011, leder i Sør-Trøndelag Unge Høyre fra 2011 til 2013 og medlem av sentralstyret i Unge Høyres Landsforbund fra 2014 til 2016. Ved stortingsvalget 2017 var hun Høyres andrekandidat i Sør-Trøndelag.

Referanser

Eksterne lenker 
 

Høyre-politikere i Sør-Trøndelag
Norske jurister
Stortingsrepresentanter 2017–2021
Stortingsrepresentanter 2021–2025
Stortingsrepresentanter fra Høyre
Stortingsrepresentanter for Sør-Trøndelag
Personer fra Trondheim kommune